**Sejħa għall-aħjar prattiki fil-qasam tal-politiki dwar it-tfal**

**It-tfal huma l-futur tagħna.**

Fl-okkażjoni tal-Jum Dinji tat-Tfal fl-20 ta’ Novembru 2020, il-Grupp tagħna - f’kooperazzjoni mal-Fondazzjoni għall-Istudji Progressivi Ewropej (FEPS) - nieda [**sejħa għal Unjoni tat-Tfal**](https://towards-a-child-union.formstack.com/forms/call4childunion) bl-objettiv ġenerali tal-ġlieda kontra l-faqar fost it-tfal u l-promozzjoni ta’ opportunitajiet indaqs għat-tfal kollha fl-UE, permezz ta':

* dħul fis-seħħ rapidu tal-Garanzija Ewropea għat-Tfal;
* l-iżvilupp ta' ekosistema ta’ investiment għat-tfal Ewropej li tibda mill-ippjanar korrett tal-finanzjament tal-istrument Next Generation EU;
* aċċess universali u ugwali għal edukazzjoni u kura bikrija tat-tfal li jkunu ta’ kwalità u inklużivi.

Is-sejħa ġiet iffirmata mill-awtoritajiet lokali u reġjonali, mill-membri tal-Parlament Ewropew, mill-membri parlamentari nazzjonali, mill-akkademiċi, mill-prattikanti u miċ-ċittadini privati.

Aħna lkoll konxji li s-sitwazzjoni tat-tfal fl-Unjoni Ewropea marret għall-agħar b’mod partikolari bil-pandemija tal-COVID‑19, u li l-azzjoni immedjata hija talba politika ewlenija li ġejja mill-familja politika tagħna.

Il-Pjan ta’ Azzjoni adottat reċentement għall-implimentazzjoni tal-Pilastru Ewropew tad-Drittijiet Soċjali jistipula li, minn 15-il miljun persuna li jridu jinħarġu mill-faqar jew l-esklużjoni soċjali sal-2030, mill-inqas 5 miljun minnhom għandhom ikunu tfal. Biex jagħmlu dan, l-Istati Membri l-aktar milquta mill-faqar fost it-tfal huma mitluba jinvestu mill-inqas 25 % tar-riżorsi tagħhom tal-FSE+ fil-ġlieda kontra l-faqar u l-esklużjoni soċjali, li minnhom 5 % jiġu investiti f’miżuri li jiġġieldu l-faqar fost it-tfal. Wieħed għad irid jara jekk dan hux ser jiġi approvat mill-Kunsill.

Huwa għalhekk li fl-2021, nixtiequ nwettqu kampanja favur politiki u komunikazzjoni dwar Unjoni tat-Tfal, bis-saħħa tal-azzjoni u l-appoġġ tagħkom. Intom l-aħjar ambaxxaturi tagħna peress li tinsab fuq quddiem nett biex timplimentaw il-politiki favur it-tfal fil-livell lokali. Għalhekk, nixtiequ nistednukom taqsmu l-aħjar prattiki tagħkom fil-qasam tal-politiki dwar it-tfal.

L-aħjar prattiki tagħkom jistgħu jkunu relatati ma’: garanzija u estensjoni tal-aċċess għas-servizzi pubbliċi tal-kura tat-tfal; attivazzjoni ta’ azzjonijiet speċifiċi għall-inklużjoni ta’ tfal żvantaġġati; żgurar tad-drittijiet u l-intitolamenti legali tat-tfal; provvediment ta’ introjtu bażiku għat-tfal jew skemi ta’ trasferimenti ta’ dħul li jibbenefikaw minnhom it-tfal; promozzjoni ta’ eżiti tat-tagħlim, kurrikuli u ambjenti ta’ tagħlim li jkunu inklużivi u li jippromovu l-ħiliet tas-seklu 21 għat-tfal kollha; appoġġ għal proġetti pedagoġiċi favur l-għalliema u l-persunal bħala koaġenti tal-bidla; promozzjoni tal-involviment demokratiku u l-parteċipazzjoni fit-tagħlim tal-ġenituri u l-komunitajiet.

**Il-kontribut tagħkom jista’ jieħu l-forma ta’:**

**i) test ta’ madwar 800 kelma dwar l-implimentazzjoni tal-politiki tal-kura tat-tfal fil-bliet/reġjuni tagħkom u l-fehmiet politiċi tagħkom dwar għaliex il-politiki tal-kura tat-tfal huma importanti** (ikun ideali jekk tistgħu tibagħtulna wkoll ritratti jew filmati biex jakkumpanjaw it-test tagħkom);

u/jew

**ii) tweġiba għall-kwestjonarju li huwa disponibbli hawnhekk.**

Napprezzaw ħafna jekk tkunu tistgħu tibagħtu il-kontribut tagħkom sal-aħħar ta’ April 2021.

**Għal kwalunkwe mistoqsija, toqogħdux lura milli tiktbulna fuq** [**PES-Group@cor.europa.eu**](mailto:PES-Group@cor.europa.eu)**.**

**KWESTJONARJU**

1. Isem:
2. Belt, reġjun, gvern lokali rappreżentat:
3. Pajjiż:
4. Rwol jew funzjoni politika:
5. Id-daqs tal-belt, ir-reġjun, il-gvern lokali rappreżentat *(popolazzjoni)*:
6. Indika l-% tal-unitajiet domestiċi żvantaġġati fit-territorju tiegħek, u fi ħdanhom, il-% tat-tfal ikkonċernati:

*(Żvantaġġ” eż. dħul aktar baxx/qgħad, skont l-indikaturi nazzjonali)*

1. Indika l-% tad-diversità fit-territorju tiegħek:

*(Unitajiet domestiċi bi sfond ta’ immigrazzjoni)*

**Miżuri ġenerali għall-ġlieda kontra l-faqar tal-ġenituri/gwardjani bħala mezz biex jiġi miġġieled il-faqar fost it-tfal**

1. Indika l-miżuri ġenerali applikati fit-territorju tiegħek għall-appoġġ ta’ unitajiet domestiċi żvantaġġati (eż. appoġġ għad-dħul, akkomodazzjoni, aċċess għas-saħħa, eċċ.)
2. Indika jekk il-miżuri speċifiċi japplikawx għal dawk l-unitajiet domestiċi żvantaġġati bit-tfal

**Il-Kura u l-Edukazzjoni Bikrija tat-Tfal (ECEC)**

1. % ta’ tfal taħt l-età ta’ 3 snin irreġistrati fi programmi tal-ECEC *(eż. faċilitajiet għall-indukrar tat-trabi, skejjel preprimarji, eċċ.)*:
2. Fost it-tfal irreġistrati, % fi
3. Servizzi pubbliċi *(ġestiti direttament mill-awtoritajiet lokali jew ġestjoni mogħtija lil organizzazzjoni mingħajr skop ta’ qligħ issussidjata mill-pubbliku)*:
4. Servizzi privati *(tariffi deċiżi liberament mill-istituzzjoni għall-profitt, l-ebda kontribuzzjoni mogħtija mill-pubbliku)*
5. Sistema mħallta *(istituzzjonijiet privati bi skop ta’ qligħ appoġġjati finanzjarjament b’mod dirett mill-pubbliku jew indirettament, eż. b’familji li jirċievu vawċers)*
6. Kif tiżgura aċċess ugwali għall-ECEC għal tfal taħt l-età ta’ 3 snin *(għażliet multipli)*?
   1. Tariffi progressivi *(il-ġenituri jħallsu skont id-dħul tagħhom)*
   2. Faċilitajiet/servizzi mibnija f’żoni żvantaġġati *(fejn jgħixu unitajiet domestiċi żvantaġġati)*
   3. Gratwità ta’ servizzi *(għal unitajiet domestiċi żvantaġġati jew il-familji kollha għal sena waħda jew aktar)*
   4. Prijorità fl-aċċess għal tfal minn ambjenti żvantaġġati *(kriterji għal iskrizzjoni favur eż. ommijiet waħedhom, ġenituri qiegħda jew fit-tfittxija għal impjieg)*
   5. Il-bini ta’ għarfien fost ġenituri żvantaġġati dwar l-importanza tal-ECEC
   6. Oħrajn *(Iddeskrivi)*
7. X’inhi l-isfida ewlenija li qed tiffaċċja biex tiżgura aċċess ugwali għal ECEC taħt l-età ta’ 3 snin *(għażliet multipli)*?
   1. Nuqqas ta’ finanzjament adegwat *(mir-riżorsi proprji u trasferimenti limitati mill-gvern ċentrali, li jimpedixxu l-bini ta’ strutturi u/jew inaqqsu l-kontribuzzjonijiet finanzjarji tal-familji)*
   2. Kriterji għall-aċċess li jiskoraġġixxu familji żvantaġġati *(eż. postijiet riżervati biss għal ġenituri impjegati, ostakli lingwistiċi għal ġenituri bi sfond ta’ migrazzjoni, prossimità, eċċ.)*
   3. Nuqqas ta’ għarfien fost familji żvantaġġati dwar l-importanza tal-ECEC
   4. Oħrajn *(Iddeskrivi)*

**L-impatt tal-COVID19**

1. Il-kriżi wara l-COVID-19 kif tħalli impatt fuq il-kapaċità tiegħek li twassal ECEC għal tfal taħt it-3 snin *(għażliet multipli)*?
2. Tnaqqis ta’ fondi/definanzjament mill-gvern ċentrali u riżorsi proprji (taxxi lokali)/Tnaqqis ta’ servizzi u postijiet
3. Tnaqqis fid-domanda minħabba diffikultajiet finanzjarji tal-unitajiet domestiċi u żieda ġenerali fil-qgħad
4. Oħrajn *(Iddeskrivi)*
5. X’soluzzjonijiet tipprevedi biex iżżomm/tespandi s-servizzi tal-ECEC għal tfal taħt it-3 snin bħala parti mill-irkupru?

*(Iddeskrivi)*

**Prattiki Innovattivi**

1. Żviluppajt prattiki innovattivi speċifiċi sabiex:
2. Tiżgura li t-tfal minn status soċjoekonomiku aktar baxx jew ta’ diversità jibbenefikaw bis-sħiħ mill-ECEC: l-involviment tal-ġenituri fix-xejriet edukattivi tat-tfal; l-involviment tal-komunità (NGOs); taħriġ u drittijiet tal-ħaddiema tal-ECEC; programmi/prattiki pedagoġiċi inklużivi li jħaddnu d-diversità, il-kooperazzjoni u s-solidarjetà; il-konnessjoni tal-ECEC ma’ servizzi/protezzjoni soċjali oħra mmirati lejn familji bħal appoġġ għad-dħul, programmi attivi tas-suq tax-xogħol, akkomodazzjoni, eċċ.
3. Sostenibbiltà: il-bini ta’ bini li ma jagħmilx ħsara lill-ambjent; l-użu ta’ materjal riċiklat għat-tagħlim; ikel organiku u ikel minn produtturi lokali; edukazzjoni ambjentali, eċċ.
4. Id-diġitalizzazzjoni: l-użu ta’ teknoloġija ġdida għat-tagħlim u l-iżvilupp tat-tfal, ix-xogħol tal-għalliema; taħriġ għall-persunal; l-użu ta’ għodod diġitali għall-komunikazzjoni mal-ġenituri; id-diġitalizzazzjoni tal-infrastrutturi, eċċ.

*(Iddeskrivi għal dawk l-oqsma fejn ġew żviluppati prattiki)*

**Ir-rwol tal-Unjoni Ewropea**

1. L-Unjoni Ewropea kkontribwixxiet/appoġġjat l-isforzi tiegħek biex tiżgura aċċess ugwali għall-ECEC għal tfal taħt it-3 snin, u/jew żviluppat u implimentat prattiki innovattivi fl-inklużjoni, is-sostenibbiltà u d-diġitalizzazzjoni?

*(Iddeskrivi)*

1. L-Unjoni Ewropea kif tista’ fil-futur tikkontribwixxi għall-isforzi tiegħek lejn aċċess ugwali għall-ECEC għal tfal taħt it-3 snin u innovazzjonijiet għall-inklużjoni, is-sostenibbiltà u d-diġitalizzazzjoni *(għażliet multipli)*?
2. Jiġu ddedikati fondi Ewropej għall-appoġġ tal-awtoritajiet lokali fl-iżgurar ta’ aċċess ugwali għal ECEC ta’ kwalità, inklużiva u sostenibbli
3. Tingħata gwida/assistenza teknika dwar kif jiġu żviluppati l-prattiki
4. Il-gvernijiet ċentrali jintalbu jikkopjanaw, flimkien mal-awtoritajiet lokali, azzjonijiet li għandhom jiġu ffinanzjati/riformi li għandhom jitwettqu bl-użu ta’ strumenti finanzjarji Ewropej (eż. Next Generation EU, Garanzija għat-Tfal, eċċ.) biex jespandu servizzi tal-ECEC ekwitabbli, inklużivi u sostenibbli
5. Reviżjoni tas-Semestru tal-UE biex jiġi żgurat li jitqiesu l-isfidi speċifiċi li jiffaċċjaw l-awtoritajiet lokali u reġjonali *(eż. reviżjoni tal-indikaturi biex tiġi integrata aktar data diżaggregata fil-livell lokali, konsultazzjonijiet diretti mal-awtoritajiet lokali, eċċ.)*
6. Organizzazzjoni ta’ possibbiltajiet ta’ skambju ma’ bliet/reġjuni/pajjiżi/akkademiċi oħra
7. Oħrajn *(Iddeskrivi)*